nævnt i artikel 3, andet afsnit.
 AFSNIT VIII
 AFSLUTTENDE BESTEMMELSER
 Artikel 60
 Denne konvention gælder for de kontraherende staters europæiske områder, for de franske oversøiske departementer og for de franske oversøiske territorier.
 Kongeriget Nederlandene kan i forbindelse med undertegnelsen eller ratifikationen af denne konvention eller på ethvert senere tidspunkt ved en meddelelse til generalsekretæren for Rådet for De europæiske Fællesskaber erklære, at denne konvention skal gælde for Surinam og De nederlandske Antiller. Såfremt der ikke afgives en sådan erklæring med hensyn til De nederlandske Antiller, anses retssager, der verserer inden for kongerigets europæiske område som følge af en kassationsappel vedrørende afgørelser truffet af retterne på De nederlandske Antiller, som sager, der verserer for disse retter.
 Artikel 61
 Denne konvention skal ratificeres af signatarstaterne. Ratifikationsdokumenterne skal deponeres hos generalsekretæren for Rådet for De europæiske Fællesskaber.
 Artikel 62
 Denne konvention træder i kraft den første dag i den tredje måned, der følger efter deponeringen af det sidste ratifikationsdokument.
 Artikel 63
 De kontraherende stater anerkender, at enhver stat, som bliver medlem af Det europæiske økonomiske Fællesskab, skal erklære sig indforstået med, at denne konvention anvendes som grundlag for de forhandlinger, der er nødvendige for, mellem de kontraherende stater og den pågældende stat, at sikre gennemførelsen af artikel 220, sidste stykke, i traktaten om oprettelse af Det europæiske økonomiske Fællesskab.
 De nødvendige tilpasninger kan fastsættes i en særlig konvention mellem de kontraherende stater på den ene side og den pågældende stat på den anden side.
 Artikel 64
 Generalsekretæren for Rådet for De europæiske Fællesskaber giver signatarstaterne meddelelse om:
 a)
 deponeringen af ethvert ratifikationsdokument;
 b)
 datoen for denne konventions ikrafttræden;
 c)
 erklæringer modtaget i henhold til artikel 60, andet afsnit;
 d)
 erklæringer modtaget i henhold til artikel IV i protokollen;
 e)
 meddelelser i henhold til artikel VI i protokollen.
 Artikel 65
 Den protokol, der efter fælles aftale mellem de kontraherende stater er knyttet som bilag til denne konvention, udgør en integrerende del af konventionen.
 Artikel 66
 Denne konvention er indgået for ubegrænset tid.
 Artikel 67
 Enhver kontraherende stat kan fremsætte anmodning om ændring af denne konvention. I så fald indkalder formanden for Rådet for De europæiske Fællesskaber til en konference med henblik på ændring af konventionen.
 Artikel 68
 Denne konvention, udfærdiget i ét eksemplar på fransk, italiensk, nederlandsk og tysk, hvilke fire tekster har samme gyldighed, deponeres i arkiverne i sekretariat for Rådet for De europæiske Fællesskabet. Generalsekretæren fremsender en bekræftet genpart til hver af signatarstaternes regeringer.
 Til bekræftelse heraf har undertegnede befuldmægtigede underskrevet denne konvention.
 Udfærdiget i Bruxelles, den syvogtyvende september nitten hundrede og otteogtres.
 For Hans Majestæt belgiernes konge,
 Pierre HARMEL
 For præsidenten for Forbundsrepublikken Tyskland,
 Willy BRANDT
 For præsidenten for Den franske Republik,
 Michel DEBRÉ
 For præsidenten for Den italienske Republik,
 Giuseppe MEDICI
 For Hans kongelige Højhed storhertugen af Luxembourg,
 Pierre GRÉGOIRE
 For Hendes Majestæt dronningen af Nederlandene,
 J.M.A.H. LUNS
 PROTOKOL
 De høje kontraherende parter er blevet enige om følgende bestemmelser, der knyttes som bilag til konventionen:
 Artikel I
 Enhver person, der har bopæl i Luxembourg, og som i henhold til artikel